== 1914: Tysk angreb på Belgien og Frankrig ==
Ved udbruddet af [[1. verdenskrig]] gennemførte den tyske hær, som i vest bestod af syv feltarmeer, en modificeret udgave af [[Schlieffen-planen]], der var et hurtigt angreb på Belgien og derefter en drejning mod syd for at omringe [[Paris]] og en stor del af den franske hær.<ref name=origins>{{cite book 
 | author=Various | year=2003
 | editor-last1 = Hamilton | editor-first1 = Richard F. | editor-last2 = Herwig | editor-first2 = Holger H. 
 | title=The Origins of World War I
 | publisher=Cambridge University Press
 | isbn=0521817358 }}</ref> Arméerne under de tyske generaler [[Alexander von Kluck]] og [[Karl von Bülow]] angreb Belgien den [[4. august]] [[1914]]. [[Luxembourg]] var blevet besat uden modstand den 2. august. Det første slag i Belgien var [[Slaget om Liège|belejringen af Liège]], som varede fra den [[5. august|5.]] – [[16. august]]. Liège var stærkt befæstet og overraskede den tyske hær under von Bülow ved at yde kraftig modstand. Tungt tysk artilleri kunne imidlertid skyde de vigtigste forter i grus i løbet af nogle få dage.<ref>{{cite book
 | first=Paddy | last=Griffith | year=2004
 | title=Fortifications of the Western Front 1914-18
 | publisher=Osprey Publishing
 | isbn=1841767603 }}</ref> Efter Lièges fald trak det meste af den belgiske hær sig tilbage til [[Belejringen af Antwerpen|Antwerpen]] og [[Namur]]. Selv om den tyske hær omgik Antwerpen, forblev byen en trussel mod deres flanke. Der fulgte en ny belejring ved Namur mellem den [[20. august|20.]] og [[23. august]].<ref>Griess, 22–24, 25–26.</ref>
[[Fil:French bayonet charge.jpg|left|thumb|280px|Franske styrker gør klar til angreb med [[bajonet]]ter.]]
[[Fil:German infantry 1914 HD-SN-99-02296.JPEG|280px|thumb|left|Tysk infanteri under fremrykning den 7. august 1914.]]
Historie